Blaze7451/Wiki-th-20250601 huggingface dataset:
รูจมูก

รูจมูก (nostril, naris) คือ รูที่เป็นทางผ่านเข้าออกของอากาศเข้าสู่โพรงจมูกจากนั้นอากาศจะถูกส่งผ่านเข้าไปยังหลอดลมและเข้าสู่ปอดเพื่อทำการแลกเปลี่ยนแก๊ส นอกจากอากาศแล้ว รูจมูกยังเป็นทางออกของน้ำมูก หรือเศษอาหารที่เกิดจากการสำลักอีกด้วย สำหรับมนุษย์ รูจมูกที่มองเห็นจากภายนอกหรืออยู่บริเวณด้านนอกของจมูกนั้น เรียกว่า รูจมูกด้านหน้า (anterior nares) ซึ่งรูจมูกทั้งสองรูถูกแบ่งออกจากกันโดยผนังกั้นโพรงจมูก (nasal septum) ส่วนรูจมูกภายในหรือรูจมูกด้านหลัง (anterior nares) จะอยู่ด้านในศีรษะ เรียกว่า choanae
250px

**อ้างอิง**
หมวดหมู่:จมูก
ผนังกั้นโพรงจมูก

ผนังกั้นโพรงจมูก หรือ ผนังกั้นจมูก (nasal septum) คือส่วนที่แบ่งรูจมูกด้านหน้าซึ่งเป็นทางผ่านของอากาศไปยังปอดออกเป็นรูจมูกข้างซ้ายและรูจมูกข้างขวา ผนังกั้นโพรงจมูกประกอบด้วยกระดูกหลายชิ้น นอกจากนี้ยังมีหลอดเลือดมาเลี้ยง ซึ่งเป็นสาเหตุหลักของเลือดกำเดาไหลอีกด้วย
ผนังกั้นโพรงจมูก

**กระดูกของผนังกั้นโพรงจมูก**
 กระดูกเซปตั้ม (septum)- กระดูกเอธมอยด์ (ethmoid)- กระดูกโวเมอร์ (vomer)

**รูปภาพเพิ่มเติม**

**อ้างอิง**
หมวดหมู่:จมูก
ไวพจน์

ไฟล์:Library_of_Ashurbanipal_synonym_list_tablet.jpg|thumb| รายการไวพจน์ในรูปแบบคูนิฟอร์ม บนแผ่นดินเหนียว ยุคนีโออัสซีเรีย
ไวพจน์ (synonym) คือ คำ หน่วยคำ หรือวลี ที่มีความหมายเหมือนกันหรือเกือบจะเหมือนกับคำ หน่วยคำ หรือวลีอื่น ๆ ในภาษาใดภาษาหนึ่ง ในภาษาไทยเช่น รอ และ คอย, คน และ มนุษย์, บ้าน และ เรือน เป็นต้น
นักเขียนพจนานุกรมบางคนอ้างว่าคำไวพจน์ไม่มีคำใดที่มีความหมายเหมือนกันทุกประการ (ในทุกบริบทหรือระดับสังคมของภาษา) เนื่องจาก ศัพทมูลวิทยา อักขรวิธี คุณภาพเสียง ความหมายแฝง ความหมายที่คลุมเครือ การใช้ และอื่น ๆ ทำให้คำเหล่านั้นมีเอกลักษณ์เฉพาะตัว 

**อ้างอิง**
หมวดหมู่:ความสัมพันธ์ทางความหมาย
หมวดหมู่:ประเภทของคำ
เชลิเซอราตา

ไฟลัมย่อยเชลิเซอราตา (ชื่อวิทยาศาสตร์: Chelicerata) หรือ เชลิเซอเรต (Chelicerate) เป็นไฟลัมย่อยของสัตว์ไม่มีกระดูกสันหลังในไฟลัมอาร์โธพอดา (Arthropoda) หรือ อาร์โธพอด ถือกำเนิดมาแล้วกว่า 600 ล้านปี
ลักษณะโดยรวมของสัตว์ในไฟลัมย่อยนี้คือ ไม่มีกราม และไม่มีหนวด ลำตัวแบ่งออกเป็น 2 ส่วน คือ เซฟาโลทอแรกซ์ และส่วนท้อง  เซฟาโลทอแรกซ์เป็นส่วนที่รวมส่วนหัวและส่วนอกเข้าไว้ด้วยกัน โดยมีเปลือกแข็งชิ้นเดียวคลุมอยู่เรียก คาราเพช ระยางค์ทั้ง 6 คู่ ประกอบด้วยระยางคู่แรกเป็นระยางค์หนีบ  ระยางค์คู่ที่ 2 คือ เพดิพาลพ์  ช่วยในการฉีกอาหาร ระยางค์อีก 4 คู่ เป็นขาเกิน ส่วนท้องไม่มีระยางค์ แบ่งออกเป็น 2 ชั้น ได้แก่

**การจำแนก**
ชั้นอะแรคนิดา (Arachnida) ประกอบด้วยสมาชิกในกลุ่มประมาณ 80,000 ชนิด อาศัยอยู่บนบก กระจายทั่วไป บางจำพวกเป็นปรสิตทั้งในพืชและสัตว์ ระบบแลกเปลี่ยนแก๊สมีการปรับตัวให้เหมาะสมกับการเปลี่ยนแปลงถิ่นที่อยู่ในน้ำมาเป็นบนบก โดยมีชั้นอีพิคิวติเคิลหุ้มด้วยไข ป้องกันการสูญเสียน้ำ ของเสียเป็นสารประกอบไนโตรเจนที่ไม่ละลายน้ำ สัตว์ในชั้นนี้แบ่งออกเป็น 13 อันดับ ที่รู้จักกันดีคือ แมงป่อง เป็นอะแรคนิดที่มีขนาดใหญ่ มีเพดิพาลท์ขนาดใหญ่และยาวเป็นก้ามหนีบด้วย ปลายสุดของส่วนท้องมีต่อมพิษ ด้านบนของส่วนหัวมีตา 1 คู่ อยู่บริเวณกึ่งกลางของคาราเพช และมีตาด้านข้างอีก 3 คู่ ในเวลากลางวันจะหลบซ่อนตัวใต้ก้อนหิน ขอนไม้ และออกหาเหยื่อในเวลากลางคืน พบได้ทั่วไปในเขตร้อน และแมงมุม มีประมาณ 32,000 ชนิด ส่วนท้องไม่มีปล้องเชื่อมต่อกับ เซฟาโรทอแรกซ์ เป็นรอยต่อคอดกิ่วชัดเจน เพดิพาลท์มีขนาดเล็กเหมือนขาเดิน แมงมุมมีตา 8 ตา ทางด้านหน้าของหัว แมงมุมบางชนิดสร้างใยได้ ใย เป็นโปรตีนที่มีกรดอะมิโนเรียงต่อซ้ำกัน ใยแมงมุมมีความแข็งแรงเทียบเท่าไนลอน แต่สามารถยืดยาวออกได้มากกว่าถึง 2 เท่า ต่อมสร้างใยตั้งอยู่ที่ส่วนท้องเปิดเข้าสู่อวัยวะชักใยเรียก สปินเนอเรท ที่ส่วนท้ายของท้อง ใยที่สร้างขึ้นเมื่อปล่อยออกมาจะมีลักษณะเป็นของเหลว เมื่อถูกกับอากาศเส้นใยจะแข็งตัวขึ้น แมงมุมใช้ใยในการดักจับเหยื่อ และช่วยผสมพันธุ์ และรวมถึงเห็บ และไร ซึ่งเป็นปรสิตของพืชและสัตว์ด้วย
*ชั้นเมอโรสโรมาตา (Merostomata) สมาชิกในกลุ่มนี้ได้แก่ แมงดาทะเล ในปัจจุบันเหลือเพียง 5 ชนิด จัดว่าเป็นเชลิเซอราตาที่มีขนาดใหญ่ที่สุด มีความยาวถึง 60 เซนติเมตร ที่พบเป็นฟอสซิลยาวถึง 2 เมตร ด้านหลังของคาราเพชมีตาประกอบ 1 คู่ ด้านล่างของเซฟาโรทอแรกซ์เป็นที่ตั้งของระยางค์ทั้ง 6 คู่ โดยระยางค์ขา 3 คู่ มีลักษณะเป็นก้ามหนีบ ยกเว้นขาคู่สุดท้ายใช้ในการกวาดโคลน หรือทราย ปล้องส่วนท้องจะรวมกัน ด้านท้ายสุดจะยื่นยาวออกเป็นหาง ด้านล่างของส่วนท้องเป็นที่ตั้งของเหงือก 5 คู่ และมีแผ่นปิดเหงือก  แมงดาทะเลเป็นสัตว์ที่ใช้ระยางค์ขาคู่สุดท้ายดันขุดดินไปด้านหลังเพื่อฝังตัวลงในโคลนหรือทราย การดำรงชีวิตเป็นทั้งกินพืชและกินซาก รวมทั้งสัตว์ไม่มีกระดูกสันหลังที่มีลำตัวอ่อนนุ่ม 
*ชั้นพิคโนโกนิดา (Pycnogonida) ได้แก่ แมงมุมทะเล เป็นสัตว์ทะเลขนาดเล็กรูปร่างคล้ายปูหรือปูปลอม มีประมาณ 1,300 ชนิด ทั้งขนาดเล็ก และขนาดใหญ่ ส่วนใหญ่มี 8 ขา แต่บางชนิดมี 10 หรือ 12 ขา กินของเหลวหรือเนื้อเยื่อของดอกไม้ทะเล, ปะการัง, ฟองน้ำ รวมถึงทากทะเล

**อ้างอิง**

**แหล่งข้อมูลอื่น**
หมวดหมู่:สัตว์ขาปล้อง
ดาวตะกร้า

ดาวตะกร้า (Basket star) เป็นสัตว์ไม่มีกระดูกสันหลังในทะเลจำพวกหนึ่ง จัดอยู่ในอันดับดาวเปราะ เป็นสัตว์ทะเลที่มีวิวัฒนาการน้อยที่สุดในกลุ่มสัตว์ไฟลัมเอไคโนดอร์มาทา (Echinodermata)

**ลักษณะ**
มีลักษณะคล้ายดาวเปราะ ทั่วไปอาศัยอยู่ตามพื้นทะเล มีแขนหลายแขน มีอายุยืนเต็มที่ได้ถึง 35 ปี และมีน้ำหนัก 5 กิโลกรัม เหมือนกับสัตว์จำพวกอื่นในไฟลัมเดียวกัน คือ แลกเปลี่ยนแก๊สและระบบไหลเวียนโลหิตตามท่อลำเลียง
เป็นสัตว์ที่มีขนาดใหญ่ที่สุดในไฟลัมเอไคโนดอร์มาทา ซึ่งชนิดที่ใหญ่ที่สุด คือ Gorgonocephalus stimpsoni มีความยาวได้ถึง 70 เซนติเมตร เส้นผ่านศูนย์กลางลำตัว 14 เซนติเมตร

**วิวัฒนาการชาติพันธุ์**
บันทึกฟอสซิสในกลุ่มนี้มีน้อย และสืบต้นตอได้ถึงยุคคอร์บอนิฟอรัส 
ดาวตะกร้าแบ่งออกได้ดังนี้:- วงศ์ Asteronychidae Ljungman, 1867 -- 4 สกุล (11 ชนิด)- วงศ์ Euryalidae Gray, 1840, emended Okanishi et al., 2011 -- 11 สกุล (89 ชนิด)- วงศ์ Gorgonocephalidae Ljungman, 1867 -- 34 สกุล (96 ชนิด)
** วงศ์ย่อย Astrocloninae Okanishi & Fujita, 2018
** วงศ์ย่อย Astrothamninae Okanishi & Fujita, 2013
** วงศ์ย่อย Astrotominae Matsumoto, 1915
** วงศ์ย่อย Gorgonocephalinae Döderlein, 1911
Image:Astrodia tenuispina (MIIC-01651).jpg|Astrodia tenuispina (Asteronychidae)
Image:Astroceras aurantiacum.jpg|Astroceras aurantiacum (Euryalidae)
Image:Basket star on sea fan at Fan Reef DSC08990.JPG|Astrocladus euryale (Gorgonocephalidae)
Image:Squamophis lifouensis.jpg|Squamophis lifouensis (Euryalidae, อดีต Astrocharidae)

**อ้างอิง**

**แหล่งข้อมูลอื่น**
 df=dmy-all
หมวดหมู่:เอไคโนดอร์มาทา
เยเลนา อิซินบาเยวา

เยเลนา อิซินบาเยวา (Елена Гаджиевна Исинбаева; Yelena Gadzhievna Isinbayeva; 3 มิถุนายน ค.ศ. 1982 – ) เป็นนักกีฬากระโดดค้ำถ่อชาวรัสเซีย เธอเป็นผู้ได้รับรางวัลเหรียญทองโอลิมปิกฤดูร้อนสองสมัย (ค.ศ. 2004 และ 2008), เป็นแชมป์โลกสองสมัย และเป็นเจ้าของสถิติโลกของรายการแข่งขัน ผลจากความสำเร็จของเธอ ส่งผลให้ได้รับการพิจารณาว่าเป็นนักกระโดดค้ำถ่อยอดเยี่ยมตลอดกาล
อิซินบาเยวา ได้เป็นแชมป์ในเก้ารายการใหญ่ (โอลิมปิก, แชมป์โลกกลางแจ้งและในร่ม, แชมป์ยุโรปกลางแจ้งและในร่ม) เธอยังเป็นผู้ชนะเงินรางวัลจากรายการ IAAF โกลเด้นลีก ใน ค.ศ. 2007 และ 2009 ภายหลังจากที่สร้างผลงานไม่ค่อยดีเท่าใดนักในรายการชิงแชมป์โลกใน ค.ศ. 2009 และ 2010 เธอก็พักจากวงการกีฬาเป็นเวลานานนับปี
เธอกลายเป็นผู้หญิงคนแรกที่ทำลายสถิติห้าเมตรใน ค.ศ. 2005 อิซินบาเยวาเป็นเจ้าของสถิติโลกกลางแจ้งปัจจุบันที่ 5.06 ม. ซึ่งเป็นสถิติที่อิซินบาเยวาทำไว้ในซือริชในเดือนสิงหาคม ค.ศ. 2009 และ 5.01 ม. ในร่ม ซึ่งเป็นสถิติที่ได้รับการบันทึกไว้ในเดือนกุมภาพันธ์ ค.ศ. 2012  ในภายหลังอิซินบาเยวาเป็นผู้ทำลายสถิติโลกครั้งที่ 28 ณ ค.ศ. 2012 เธอยังเป็นผู้หญิงเพียงคนเดียวที่สามารถทำสถิติที่ระดับห้าเมตรไว้ได้
อิซินบาเยวา ได้รับการยกย่องให้เป็น นักกีฬาหญิงแห่งปี โดยสหพันธ์กรีฑานานาชาติ ใน ค.ศ. 2004, 2005 และ 2008 รวมถึง นักกีฬาหญิงโลกแห่งปี โดยลอริอุส เธอได้รับรางวัลเจ้าชายแห่งอัสตูเรียสในสาขาการกีฬาใน ค.ศ. 2009 เธอเป็นหนึ่งในแปดนักกีฬา (ซึ่งรวมถึง วาเลอรี อดัมส์, ยูเซน โบลต์, เวโรนิกา แคมป์เบล-บราวน์, ฌาคส์ ไฟรแทก, เจนา พิตต์แมน, ดานี ซามูเอลส์ และดาฟิด สทออร์ล) ในการแข่งขันชิงแชมป์โลกระดับเยาวชน, ระดับวัยรุ่น และระดับอาชีพ ของการกีฬา

**อ้างอิง**

**แหล่งข้อมูลอื่น**
  Yelena Isinbayeva – Official Webpage- name=Yelena Isinbayeva-  Flotrack.com Video Interview of Yelena Isinbayeva during the 100th Millrose Games
หมวดหมู่:นักกระโดดค้ำถ่อหญิงชาวรัสเซีย
หมวดหมู่:ผู้เข้าแข่งขันโอลิมปิกฤดูร้อน 2000
หมวดหมู่:ผู้เข้าแข่งขันโอลิมปิกฤดูร้อน 2004
หมวดหมู่:นักกรีฑาในโอลิมปิกฤดูร้อน 2008
หมวดหมู่:นักกรีฑาในโอลิมปิกฤดูร้อน 2012
หมวดหมู่:ผู้ครองสถิติโลกกีฬา
หมวดหมู่:นักกีฬาโอลิมปิกทีมชาติรัสเซีย
หมวดหมู่:นักกีฬาเหรียญทองโอลิมปิก
หมวดหมู่:นักกีฬาเหรียญทองแดงโอลิมปิก
กระสายยา

กระสายยา คือ น้ำหรือของเหลวที่ใช้สำหรับละลายยา หรือรับประทานพร้อมกับยา โดยกระสายยานั้นมีทั้งแบบแข็ง ตัวอย่างเช่นแป้งและน้ำตาลทราย แต่โดยส่วนมากมักเป็นของเหลวจึงเรียกว่าน้ำกระสายยา ได้จากการเตรียมแบบต้ม แช่, บีบ, ฝน, คั้น, ละลาย เป็นต้น นอกจากนี้ พจนานุกรมศัพท์แพทย์และเภสัชกรรมแผนไทยฉบับราชบัณฑิตยสถานยังให้บทนิยามของคำว่า กระสาย หรือ กระสายยา ว่า เครื่องแทรกยา เช่น น้ำ, เหล้า, น้ำผึ้ง, น้ำดอกไม้ ซึ่งในทางเภสัชกรรมแผนไทยใช้แทรกยาเพื่อช่วยให้กินยาง่ายขึ้น และ หรือเสริมฤทธิ์ของยาให้มีสรรพคุณดีขึ้น

**ประโยชน์**
เพื่อช่วยเตรียมยาให้เป็นรูปแบบยาที่ต้องการ โดยเฉพาะยาลูกกลอนและยาแท่ง เพื่อช่วยให้กลืนได้สะดวก เพื่อช่วยให้ยานั้นแสดงฤทธิ์หรือออกฤทธิ์ได้เร็วและดีขึ้น ทั้งยังช่วยแก้ไข้ ป้องกันไข้ ป้องกันอาการแทรกซ้อนที่อาจเกิดจากการใช้ยาได้ นอกจากนี้ยังเสริมฤทธิ์กับตัวยาหลักอีกด้วย

**อ้างอิง**
หมวดหมู่:ยา
หมวดหมู่:ศัพท์การแพทย์แผนโบราณ
รายชื่อโครงสร้างข้อมูล

==ชนิดข้อมูล**

**ชนิดข้อมูลดั้งเดิม**
 Boolean (สำหรับค่าข้อมูลบูลีน จริง/เท็จ)- Char (สำหรับค่าข้อมูลตัวอักษร)- Float (สำหรับค่าข้อมูลเลขจำนวนจริง)- Double (สำหรับค่าข้อมูลเลขจำนวนจริงที่มีขนาดใหญ่กว่า float)- int (สำหรับค่าข้อมูลเลขจำนวนเต็มหรือค่าที่มีความแม่นยำแน่นอน)- Enumerated type 

**ชนิดข้อมูลประกอบ**
 อาร์เรย์ (Array)- เรคคอร์ด (Record)- ยูเนียน (Union)- แท็กยูเนียน (Tagged union)- Plain old data structure

**ชนิดข้อมูลนามธรรม**
 คอนเทนเนอร์  (Container)- แมพ/Associative array/ดิกชันนารี (Map/Associative array/Dictionary)- มัลติแมพ(Multimap)- รายการ (List)- เซต (Set)- มัลติเซต (Multiset)- แถวคอยลำดับความสำคัญ (Priority queue)- แถวคอย (Queue)- ดีคิว (Deque)- กองซ้อน (Stack)- สตริง (String)- ต้นไม้ (Tree)- กราฟ (Graph)
คุณสมบัติบางประการของชนิดข้อมูลนามธรรม
"เสถียร" หมายความว่าลำดับของอินพุตนั้นยังคงอยู่  โครงสร้างข้อมูลอื่น ๆ เช่น  "รายการแบบโยง" และ "สแต็ก" ไม่สามารถนิยามได้ง่ายด้วยวิธีนี้ เนื่องจากมันจำเพาะการดำเนินการที่เกี่ยวข้องกับมัน

**โครงสร้างข้อมูลเชิงเส้น**

**อาร์เรย์**
 อาร์เรย์ (Array)- แมพสองทาง (Bidirectional map)- บิตอาร์เรย์ (Bit array)- บิตฟิลด์ (Bit field)- บิตบอร์ด (Bitboard)- บิตแมพ (Bitmap)- บัพเฟอร์วงกลม (Circular buffer)- ตารางควบคุม (Control table)- ภาพ (Image)- อาร์เรย์พลวัติ (Dynamic array)- บัพเฟอร์แก็ป (Gap buffer)- ต้นไม้อาร์เรย์แบบแฮซ (Hashed array tree)- ไฮต์แมพ (Heightmap)- ตารางค้นหา (Lookup table)- แมตริกซ์ (Matrix)- อาร์เรย์แบบขนาน (Parallel array)- อาร์เรย์แบบจัดเรียง (Sorted array)- Sparse array- Sparse matrix- Iliffe vector- อาร์เรย์ขนาดแปรผัน (Variable-length array)

**รายการ**
 รายการโยงแบบคู่ (Doubly linked list)- รายการโยง (Linked list)- รายการจัดตัวเอง (Self-organizing list)- รายการแบบข้าม (Skip list)- Unrolled linked list- วีลิสต์ (VList)- Xor linked list- ซิปเปอร์ (Zipper)- Doubly connected edge list

**ต้นไม้**

**ต้นไม้แบบคู่**
 ต้นไม้เอเอ (AA tree) - ต้นไม้เอวีแอล (AVL tree) - ต้นไม้ค้นหาทวิภาค (Binary search tree) - ต้นไม้ทวิภาค (Binary tree) - ต้นไม้คาร์ทีเชียน (Cartesian tree) - แพโกดา (Pagoda) - ตันไม้ค้นหาทวิภาคแบบสุ่ม (Randomized binary search tree) - ต้นไม้แดงดำ (Red-black tree) - โร้ป (Rope) - Scapegoat tree - Self-balancing binary search tree- Splay tree - ต้นไม้แบบที (T-tree) - ต้้นไม้แบบแทงโก้ (Tango tree) - Threaded binary tree - ท๊อปทรี (Top tree) - ทรีพ (Treap) - ต้นไม้น้ำหนักสมดุล (Weight-balanced tree) 

**B-trees**
 ต้นไม้แบบบี (B-tree)- ต้นไม้แบบบีพลัส (B+ tree)- ต้นไม้แบบบีมัลติพลาย (B*-tree)- ต้นไม้บีเชพ (B sharp tree)- แดนซิ่งทรี (Dancing tree)- ต้นไม้แบบ 2-3 (2-3 tree)- ต้นไม้แบบ 2-3-4 (2-3-4 tree)- ควีป (Queap)- ฟิวชันทรี (Fusion tree)- ต้นไม้แบบบีเอ็กซ์ (Bx-tree)

**ฮีปส์**
 ฮีป (Heap)- ฮีปทวิภาค (Binary heap)- Weak heap- Binomial heap- ฟิโบแนกซีฮีป (Fibonacci heap)- ฮีปแบบเอเอฟ (AF-heap)- ฮีปแบบ 2-3 (2-3 heap)- ซอฟต์ฮีป (Soft heap)- Pairing heap- Leftist heap- ทรีป (Treap)- บีป (Beap)- Skew heap- Ternary heap- ฮีปแบบดีอะเรย์ (D-ary heap)
หมวดหมู่:โครงสร้างข้อมูล
พุทธวงศ์

282x282px
พุทธวงศ์ (พุทฺธวํส; หมายถึง สายของพระพุทธเจ้า) เป็นปกรณ์ชีวประวัติที่กล่าวถึงชีวิตของพระโคตมพุทธเจ้าและพระพุทธเจ้า 24 พระองค์ก่อนหน้าและทำนายไว้ว่าพระองค์จะทรงบรรลุพุทธภาวะ พุทธวงศ์เป็นหนังสือเล่มที่ 14 ในขุททกนิกาย ซึ่งเป็นพระสุตตันตปิฎกลำดับที่ห้าและท้ายสุด พระสุตตันตปิฎกเป็นหนึ่งใน ปิฎก ที่อยู่ในพระไตรปิฎกหรือพระไตรปิฎกภาษาบาลีของศาสนาพุทธนิกายเถรวาท
นักวิชาการส่วนใหญ่ถือว่า พุทธวงศ์ เขียนขึ้นในคริสต์ศตวรรษที่ 1 ถึง 2 ร่วมกับอปทานและจริยาปิฎก และถือว่าเป็นหนังสือรุ่นหลังที่บรรจุเข้าในพระไตรปิฎกภาษาบาลี

**สรุป**
พระโคตมพุทธเจ้าได้ตรัสเรื่องพุทธวงศ์ไว้คราวประทับ ณ นิโครธาราม ระหว่างการเสด็จนิวัตกรุงกบิลพัสดุ์ (หลังตรัสรู้) การสืบสายพุทธวงศ์ไม่ได้มาจากการสืบสายโลหิตหรือการชิงอำนาจปราบดาภิเษกอย่างการสืบราชสมบัติ แต่มาจากสั่งสมบำเพ็ญบารมีและรับพยากรณ์จากพระพุทธเจ้าในอดีต ในการสังคายนาครั้งที่ 1 ในศาสนาพุทธ พระอรหันต์สาวกที่ร่วมสังคายนาได้จัดให้เรื่อง "พุทธวงศ์" นี้เป็นคัมภีร์หนึ่งในหมวดอปทาน ขุททกนิกาย พระสุตตันตปิฎกในพระไตรปิฎกภาษาบาลี
ศาสนาพุทธเชื่อว่าพระพุทธเจ้าในอดีตมีจำนวนมากมายนับไม่ถ้วน แต่พระพุทธเจ้าในอดีตที่พระโคตมพุทธเจ้าทรงนับเข้าในพุทธวงศ์ของพระองค์มีอยู่ 24 พระองค์ เพราะ 24 พระองค์นี้เป็นผู้ประทานพยากรณ์ว่าพระโคตมโพธิสัตว์จะได้ตรัสรู้เป็นพระพุทธเจ้าในอนาคต เมื่อรวมพระโคตมพุทธเจ้าด้วย จึงมีพระพุทธเจ้าทั้งสิ้น 25 พระองค์ในพุทธวงศ์

**ลำดับพระพุทธเจ้าในพุทธวงศ์**
 วงศ์ที่ 1 พระทีปังกรพุทธเจ้า- วงศ์ที่ 2 พระโกณฑัญญพุทธเจ้า- วงศ์ที่ 3 พระมังคลพุทธเจ้า- วงศ์ที่ 4 พระสุมนพุทธเจ้า- วงศ์ที่ 5 พระเรวตพุทธเจ้า- วงศ์ที่ 6 พระโสภิตพุทธเจ้า- วงศ์ที่ 7 พระอโนมทัสสีพุทธเจ้า - วงศ์ที่ 8 พระปทุมพุทธเจ้า - วงศ์ที่ 9 พระนารทพุทธเจ้า - วงศ์ที่ 10 พระปทุมุตตรพุทธเจ้า - วงศ์ที่ 11 พระสุเมธพุทธเจ้า - วงศ์ที่ 12 พระสุชาตพุทธเจ้า- วงศ์ที่ 13 พระปิยทัสสีพุทธเจ้า - วงศ์ที่ 14 พระอัตถทัสสีพุทธเจ้า - วงศ์ที่ 15 พระธัมมทัสสีพุทธเจ้า - วงศ์ที่ 16 พระสิทธัตถพุทธเจ้า - วงศ์ที่ 17 พระติสสพุทธเจ้า - วงศ์ที่ 18 พระปุสสพุทธเจ้า - วงศ์ที่ 19 พระวิปัสสีพุทธเจ้า - วงศ์ที่ 20 พระสิขีพุทธเจ้า - วงศ์ที่ 21 พระเวสสภูพุทธเจ้า- วงศ์ที่ 22 พระกกุสันธพุทธเจ้า - วงศ์ที่ 23 พระโกนาคมนพุทธเจ้า - วงศ์ที่ 24 พระกัสสปพุทธเจ้า - วงศ์ที่ 25 พระโคตมพุทธเจ้า (พระพุทธเจ้าพระองค์ปัจจุบัน)

**ดูเพิ่ม**
 จริยาปิฎก- นิทานชาดก- บารมี

**อ้างอิง**

**ข้อมูล**
 cite book|editor-last=Horner|editor-first=IB|editor-link=Isaline Blew Horner|title=The minor anthologies of the Pali canon. Volume III: Buddhavaṁsa (Chronicle of Buddhas) and Cariyāpiṭaka (Basket of Conduct)|publisher=Pali Text Society|location=London|year=1975|isbn=0-86013-072-X |ref=refHorner1975- ref=refHinuber1996

**แหล่งข้อมูลอื่น**
  The chronicle of twenty-four Buddhas, by Mingun Sayadaw, edited and translated by Professor U Ko Lay and U Tin Lwin, Yangon, Myanmar. Includes only chapters 1, 22, 23, and 24.
หมวดหมู่:ความเชื่อในศาสนาพุทธ

หมวดหมู่:ขุททกนิกาย
เวนาคาวา

หลอดเลือดเวนาคาวา (Vena cava,Venae cavae) หรือท่อเลือดดำ คือ หลอดเลือดดำที่มีหน้าที่รับเลือดเสียจากส่วนต่างๆของร่างกายเข้าสู่หัวใจห้องขวาเพื่อส่งต่อไปยังปอด แบ่งเป็น 2 เส้น ได้แก่ หลอดเลือดเวนาคาวาด้านบน (superior vena cava) และหลอดเลือดเวนาคาวาด้านล่าง (inferior vena cava)

**หลอดเลือดเวนาคาวา**

**หลอดเลือดเวนาคาวาด้านบน**
หลอดเลือดเวนาคาวาด้านบนทำหน้าที่รับเลือดดำหรือเลือดที่มีแก๊สคาร์บอนไดออกไซด์สูงจากส่วนหัว คอ และแขนทั้งสองข้างเข้าสู่หัวใจทางห้องบนของหัวใจด้านขวา

**หลอดเลือดเวนาคาวาด้านล่าง**
หลอดเลือดเวนาคาวาด้านล่างคือหลอดเลือดใหญ่ที่นำเลือดจากส่วนล่างของลำตัวตั้งแต่ส่วนอกลงไปเข้าสู่หัวใจทางห้องเอเตรียมขวา ๅ

**ผนังหลอดเลือด**
หลอดเลือดเวนาคาวาเป็นหลอดเลือดดำขนาดใหญ่ มีผนังหลอดเลือดชั้นนอกหรือทูนิกาแอดเวนทิเชียหนาที่สุด ซึ่งที่ผนังชั้นนี้จะประกอบไปด้วยเส้นใยคอลาเจน (collagen fibers),เส้นใยอิลาสติก (elastic febers) และกล้ามเนื้อเรียบที่เรียงตัวกันตามแนวยาวของผนังหลอดเลือด

**อ้างอิง**
หมวดหมู่:หลอดเลือดดำ
หลอดเลือดฝอย

หลอดเลือดฝอย (capillary) คือ หลอดเลือดที่ขนาดเล็กมากแตกแขนงจากหลอดเลือดใหญ่ไปตามเนื้อเยื่อต่าง ๆ ทั่วร่างกาย มีผนังบาง ประกอบด้วยเซลล์เพียงชั้นเดียวเป็นที่แลกเปลี่ยนแก๊สและสารต่าง ๆ ระหว่างเซลล์กับเลือด

**ผนังหลอดเลือดฝอย**
ผนังของหลอดเลือดฝอยประกอบด้วยเซลล์เยื่อบุหลอดเลือด (endothelial cell) มาเรียงตัวกันเพียงชั้นเดียว และมีเส้นผ่าศูนย์กลางประมาณ 8-10 ไมโครเมตร เนื่องจากผนังของหลอดเลือดฝอยนั้นมีความบางมาก จึงเป็นทางผ่านเข้าออกของสารต่างๆเช่น น้ำ, แก๊สออกซิเจน, แก๊สคาร์บอนไดออกไซด์รวมทั้งสารอาหารและของเสียต่างๆระหว่างเลือดกับเนื้อเยื่อหรือเซลล์ที่อยู่ล้อมรอบได้

**ชนิดของหลอดเลือดฝอย**
หลอดเลือดฝอยแบ่งได้เป็น 3 ชนิด ตามลักษณะของผนังหลอดเลือดฝอย ได้แก่- หลอดเลือดฝอยผนังต่อเนื่อง (continuous capillary) : ที่ผนังของหลอดเลือดฝอยชนิดนี้จะไม่มีช่องว่างอยู่เนื่องจากเซลล์เรียงเสมอกันเรียบร้อย พบได้ที่กล้ามเนื้อลายและในระบบประสาท- หลอดเลือดฝอยผนังมีรู (fenestrated capillary) : ผนังของหลอดเลือดฝอยชนิดนี้จะมีรูพรุน จึงพบได้ที่ไต และต่อมไร้ท่อ- หลอดเลือดฝอยผนังไม่ต่อเนื่อง (discontinuous capillary) : ผนังของหลอดเลือดฝอยชนิดนี้จะไม่มีรู เพียงแต่ต่อกันไม่สนิทเหมือนหลอดเลือดฝอยชนิดแรก สามารถพบได้ที่อวัยวะต่างๆเช่น ตับ, ม้าม รวมทั้งไขกระดูก เป็นต้น

**อ้างอิง**
หมวดหมู่:วิทยาหลอดเลือดและหลอดน้ำเหลือง
ฌ้อปาอ๋อง ศึกแผ่นดินไม่สิ้นแค้น

ฌ้อปาอ๋อง ศึกแผ่นดินไม่สิ้นแค้น (White Vengeance; 鴻門宴; พินอิน: Hóng Mén Yàn) ภาพยนตร์สัญชาติฮ่องกง ออกฉายในปี ค.ศ. 2011

**เนื้อเรื่อง**
ในช่วงปลายราชวงศ์ฉิน ซึ่งปกครองแผ่นดินด้วยความโหดร้ายมาอย่างยาวนาน เมื่อศัตรูผงาด ประชาราษฎร์จึงเข้าสู่ช่วงวิกฤต หลิวปังและเซี่ยงอวี่ได้มาเป็นผู้นำกองทัพและเป็นพี่น้องร่วมสาบานกัน ทั้งคู่ต่างรับใช้อ๋องรัฐฉู่ ซึ่งวางแผนโดยบอกว่าใครก็ตามที่ล้มล้างอาณาจักรฉินในกวานจงได้ จะได้เป็นขุนนางใหญ่รัฐฉิน เพื่อตักตวงประโยชน์จากการแข่งขันของเซี่ยงอวี่และหลิวปัง เซี่ยงอวี่มีความมั่นใจเต็มเปี่ยม เขาต่อสู้กับกองทัพใหญ่รัฐฉิน และแสดงความไว้ใจต่อหลิวปังโดยใช้ อวี๋จี หญิงอันเป็นที่รักของเขา หลิวปังแสดงออกชัดเจนว่ารักอวี๋จี และใช้โอกาสบุกกวานจงก่อน ในขณะที่กองทัพฉินส่วนใหญ่ต่อสู้กับกองทัพของเซี่ยงอวี่ด้านนอก เซี่ยงอวี่โกรธแค้นเมื่อรู้ความจริงว่าถูกหักหลัง จึงวางแผนสังหารหลิวปังในงานเลี้ยงที่หงเหมิน  ขณะที่จางเหลียง ที่ปรึกษาของหลิวปัง และฟานเจิ้ง ที่ปรึกษาของเซี่ยงอวี่ ก็ขัดแย้งกันชัดเจน แต่ใครจะได้เป็นผู้ชนะจากสงครามครั้งนี้และอยู่รอดจนได้ครองบัลลังก์

**นักแสดง**
หลี่ หมิง...หลิวปัง
*เฝิง เส้าเฟิง...เซี่ยงอวี่
*หลิว อี้เฟย์...อวี๋จี
*จาง ฮั่นหยู...จางเหลียง
*หวง ซิวเซิน...ฟ่านเจิง
*อัน จื้อเจี๋ย...หานซิ่น
*เฉิน เสี่ยวชุน...ฟานกุ้ย

**เบื้องหลังและคำวิจารณ์**
White Vengeance เป็นผลงานภาพยนตร์เรื่องที่ 3 ในรอบ 3 ปี จากการกำกับของ แดเนียล ลี ผู้กำกับฯชาวฮ่องกง ที่มีผลงานก่อนหน้านั้นในแนวเดียวกันมาแล้ว 2 เรื่อง คือ Three Kingdoms: Resurrection of the Dragon ในปี ค.ศ. 2009 และ 14 Blades ในปี ค.ศ. 2010 ซึ่งในเรื่องนี้ได้หยิบยกเอาเรื่องราวในช่วงสงครามฉู่-ฮั่น (206-202 ปีก่อนคริสต์ศักราช) ที่เป็นการสงครามระหว่างรัฐฉู่ ของเซี่ยงอวี่ หรือ ฌ้อปาอ๋อง กับรัฐฮั่น ของหลิวปัง ที่ภายหลังได้รับชัยชนะเด็ดขาด พร้อมกับสถาปนาตนเองเป็น จักรพรรดิฮั่นเกาจู ปฐมจักรพรรดิแห่งราชวงศ์ฮั่น
โดยเริ่มถ่ายทำตั้งแต่เดือนมิถุนายน ค.ศ. 2011 ได้นักแสดงมีชื่อเสียงจำนวนมากมาร่วมแสดง ทั้ง หลี่ หมิง, หลิว อี้เฟย์, เฉิน เสี่ยวชุน หรือ หวง ซิวเซิน ได้รับคำวิจารณ์ว่า แดเนียล ลี กล้าที่จะตีความประวัติศาสตร์ในช่วงนี้ขึ้นมาใหม่ ในภาพยนตร์ ซึ่งก็ได้กระทำมาแล้วก่อนหน้านั้นกับ Three Kingdoms: Resurrection of the Dragon โดยเขียนชะตากรรมของตัวละครให้แตกต่างไปจากประวัติศาสตร์จริงที่มีการบันทึกไว้ ซึ่งก็อาจทำให้ถูกตั้งคำถามบางประการจากผู้ชมได้
จุดเด่นของภาพยนตร์เรื่องนี้ก็คือ เครื่องแต่งกายและองค์ประกอบศิลป์ที่ค่อนข้างจะดูหนักมือ แต่ก็เป็นผลงานที่เมื่อได้ชมแล้วก็ทราบทันทีว่า ใครเป็นผู้กำกับฯ เป็นงานภาพในแบบที่น่าจะได้รับแรงบันดาลใจมาจากการ์ตูนญี่ปุ่นอยู่บ้าง สำหรับการแสดงนั้น หลี่ หมิงที่รับบท หลิวปัง ดูเหมือนจะข่มรัศมีของนักแสดงรุ่นน้องอย่าง เฝิง เส้าเฟิง ที่รับบท เซี่ยงอวี่ ไปเลย ทั้ง ๆ ที่เป็นตัวละครเอก ขณะที่บทของอวี๋จี ที่แสดงโดย หลิว อี้เฟย์ นั้นไม่ค่อยโดดเด่น แต่ขณะที่การแสดงของเฉิน เสี่ยวชุน ทำให้ลืมบทบาทเก่า ๆ ที่เคยแสดงไว้ได้เลย 
ภาพยนตร์เข้าฉายที่จีนและฮ่องกง ในปลายปี ค.ศ. 2011 ขณะที่ในประเทศไทยไม่ได้เข้าฉายในโรงภาพยนตร์ปกติ แต่มีจำหน่ายออกมาเป็นแผ่นดีวีดี 

**อ้างอิง**

**แหล่งข้อมูลอื่น**
 White Vengeance
หมวดหมู่:ภาพยนตร์จีน
หมวดหมู่:ภาพยนตร์ฮ่องกง
หมวดหมู่:ภาพยนตร์สงคราม
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ที่กำกับโดย แดเนียล ลี
หมวดหมู่:ภาพยนตร์ที่กำกับโดย แดเนียล ลี

หมวดหมู่: ภาพยนตร์โดยผู้กำกับชาวฮ่องกง
ภาพยนตร์ที่กำกับโดยแดเนียล ลี
ลี เรดมอนด์

ลี เรดมอนด์ (Lee Redmond) เป็นผู้หญิงที่ได้เคยรับการบันทึกเป็นเจ้าของสถิติเล็บมือยาวที่สุดในโลกจากกินเนสส์ เวิลด์ เรคคอร์ด เกิดวันที่ 2 กุมภาพันธ์ พ.ศ. 2484 อาศัยอยู่ในเมืองซอลต์เลกซิตี ประเทศสหรัฐอเมริกา เธอไว้เล็บชองเธอตั้งแต่ปี พ.ศ. 2522 และเธอบำรุงเล็บและระมัดระวังเล็บของเธออย่างมาก และได้จดบันทึกในวันที่ 23 กุมภาพันธ์ พ.ศ. 2551 ที่เมืองมาดริด ประเทศสเปน แต่ในปี พ.ศ. 2552 เธอได้สูญเสียเล็บของเธอ เนื่องจากอุบัติเหตุทางรถยนต์

**สถิติเล็บมือ**

**การสูญเสียเล็บ**
ลี เรดมอนด์ได้สูญเสียเล็บของเธอ เนื่องจากอุบัติเหตุทางรถยนต์ ในวันที่ 10 กุมภาพันธ์ ค.ศ. 2009 โดยเธอสูญเสียเล็บไปประมาณ 34 นิ้ว โดยเธอได้เปิดเผยต่อสาธารณะว่า "เป็นเรื่องน่าเศร้าที่สุดในชีวิตของเธอ ที่ต้องสูญเสียความยาวของเล็บถึง 34 นิ้ว จากอุบัติเหตุทางรถยนต์ เป็นเหตุให้เธอต้องสูญเสียตำแหน่งเจ้าของเล็บยาวที่สุดในโลกไป" ปัจจุบัน เล็บของลี เรดมอนด์มีความยาวเหลือเพียง 11.5 เซนติเมตร หรือ 4.5 นิ้ว จึงทำให้กินเนสส์ เวิลด์ เรคคอร์ดให้ตำแหน่งเล็บที่ยาวที่สุดในโลกแก่ คริส วอลตัน โดยคริส วอลตันมีเล็บบนมือข้างซ้ายของยาว 3.9 เมตร และที่เล็บบนมือข้างขวายาว 2.9 เมตร

**อ้างอิง**
หมวดหมู่:บุคคลจากซอลต์เลกซิตี
ตุมเปิง

ตุมเปิง (tumpeng) เป็นอาหารประเภทข้าวที่จัดให้พูนสูงเป็นรูปกรวย โดยใช้กรวยจากใบไผ่หรือใบตองเป็นแม่พิมพ์ กินกับอาหารจานผักและเนื้อ นิยมใช้ในงานเฉลิมฉลอง ข้าวที่ใช้อาจเป็นข้าวนึ่ง ข้าวมัน (นาซีอูดุก) หรือข้าวสีเหลือง (นาซีอูดุกที่เติมขมิ้น) 

**ประวัติ**
ชาวชวา บาหลี และมาดูราใช้ตุมเปิงเป็นอาหารสำคัญในการฉลอง ความเชื่อเกี่ยวกับตุมเปิงเกี่ยวข้องกับลักษณะทางภูมิศาสตร์ของอินโดนีเซียโดยเฉพาะเกาะชวา ที่เป็นเกาะและมีภูเขาและภูเขาไฟอยู่ตรงกลาง โดยเชื่อว่าภูเขาเหล่านั้นเป็นที่อยู่ของบรรพบุรุษและเทพเจ้า รูปกรวยถือเป็นตัวแทนของภูเขาศักดิ์สิทธิ์
ในงานเฉลิมฉลองที่เกี่ยวกับชีวิต หลังการสวด จะตัดยอดของตุมเปิงแล้วมอบให้แก่บุคคลที่สำคัญที่สุดหรืออาวุโสที่สุดในที่นั้น จากนั้นส่วนที่เหลือจะรับประทานร่วมกัน งานฉลองประจำปีที่เกี่ยวข้องกับตุมเปิงเรียก ตุมเปองัน หลายเมืองในอินโดนีเซีย เช่น ยกยาการ์ตา จะใช้ตุมเปิงในการฉลองวันชาติของอินโดนีเซียด้วยโดยเป็นการสวดเพื่อขอความปลอดภัยและสุขสงบให้แก่ประเทศ

**เครื่องเคียง**
ข้าวที่พูนสูงเป็นรูปกรวยจะถูกล้อมรอบด้วยอาหารอินโดนีเซียชนิดต่าง ๆ เช่น อูรัป (ยำมะพร้าวกับผัก), ไก่ทอด, เอิมปัลเกอปุก (เนื้อทอดรสหวานและเผ็ด), อาบนซาปี (เนื้อหยอง), เซอมูร์ (เนื้อในซีอิ๊วหวาน), เตอรีกาจัง (ปลาร้ากับถั่วลิสง), กุ้งทอด, ไข่ต้ม, ไข่เจียวฉีก, เต็มเปทอด, มันฝรั่งทอด, ข้าวโพดทอด, ตับผัดพริก และอื่น ๆ
ในปัจจุบัน มีตุมเปิงที่เป็นอาหารมังสวิรัติ หรือกินกับอาหารทะเลย่าง อาหารสูตรพื้นเมืองนั้น จะสมดุลระหว่างเนื้อสัตว์ ผัก และอาหารทะเล ตุมเปิงของชาวชวามีความซับซ้อนเพราะส่วนประกอบของอาหารต้องสมดุลกันตามความเชื่อของชาวชวา

**ความหลากหลาย**
 ตุมเปิงโรบียง เป็นตุมเปิงแบบของชาวชวา ใช้ในงานเฉลิมฉลองการแต่งงาน ตุมเปิงจะวางบนบากุล ซึ่งเป็นภาชนะทำจากไม้ไผ่ ด้านบนวางไข่ กะปิ หัวหอม พริกแดง- ตุมเปิงนูจุฮ์บูลัน เป็นตุมเปิงที่ใช้ฉลองการตั้งครรภ์ครบเดือนที่ 7 ทำด้วยข้าวขาว จะมีตุมเปิงหลักอยู่ตรงกลาง ล้อมรอบด้วยตุมเปิงขนาดเล็กอีกหกอัน - ตุมเปิงปุงกูร์ ใช้ในงานศพของผู้ที่ยังไม่ได้แต่งงานทั้งชายและหญิง ทำจากข้าวขาว ล้อมรอบด้วยอาหารที่ทำจากผักเท่านั้น- ตุมเปิงปูติฮ์ หรือตุมเปิงขาว ใช้สีขาวซึ่งหมายถึงความซื่อสัตย์ในวัฒนธรรมชวา นิยมใช้กับสิ่งศักดิ์สิทธิ์- ตุมเปิงนาซีกูนิง หรือตุมเปิงเหลือง ซึ่งสีเหลืองหมายถึงทองคำ คุณค่าและจิตใจสูง ใช้ในการเฉลิมฉลองที่มีความสุข รื่นเริง เช่น การเกิด หมั้น หรือแต่งงาน- ตุมเปิงนาซีอูดุก หรือ ตุมเปิงตาชากูรัน ใช้นาซีอูดุกที่เป็นข้างหุงกับกะทิ ใช้ในงานฉลองวันประสูตินบีมุฮัมมัด - ตุมเปิงเซเรโมเนียล เป็นตุมเปิงที่มีการดัดแปลงให้หลากหลาย ขึ้นกับความต้องการของเจ้าบ้าน

**อื่น ๆ**
ใน พ.ศ. 2552 ครุฑได้กลายเป็นสัญลักษณ์ใหม่ของความเป็นอินโดนีเซีย ตุมเปิงจัดเป็นอาหารของครุฑ ตึกพิพิธภัณฑ์ปูร์นาบักตีเปอร์ตีวี ในสมัยซูฮาร์โต สร้างขึ้นให้มีรูปทรงแบบตุมเปิง

**อ้างอิง**

**แหล่งข้อมูลอื่น**
  Resep Nasi Tumpeng date=2011-07-10 -  Tips Nasi Tumpeng dari Nasi Kentjana Online date=2012-04-25 -  Nasi Tumpeng - Its Meaning and Function date=2014-02-01 
หมวดหมู่:อาหารอินโดนีเซีย
หมวดหมู่:อาหารจากข้าว
หมวดหมู่:อาหารประจำชาติ
สมชาย ไชยเวช

พลตำรวจเอกสมชาย ไชยเวช  (23 มกราคม พ.ศ. 2477 — 21 เมษายน พ.ศ. 2565) อดีตรองอธิบดีกรมตำรวจ อดีตสมาชิกวุฒิสภาจังหวัดขอนแก่น และอดีตคณะกรรมการสภามหาวิทยาลัยขอนแก่น

**ประวัติ**
พลตำรวจเอก  สมชาย เกิดเมื่อวันที่ 23 มกราคม พ.ศ. 2477 ณ แขวงวัดเทพศิรินทร์ เขตป้อมปราบศัตรูพ่าย กรุงเทพมหานคร เป็นบุตรชายคนที่ 1 ของ นายเชาว์ กับ นางประสม ไชยเวช มีพี่น้อง 4 คน พลตำรวจเอก  สมชาย ไชยเวช สมรส กับ นางยุวดี ไชยเวช (สกุลเดิม วงษ์โกวิท)
มีบุตร 4 คน

**การศึกษา**
 มัธยมศึกษา โรงเรียนอำนวยศิลป์พระนคร- ปริญญาตรีรัฐประศาสนศาสตร์บัณฑิต โรงเรียนนายร้อยตำรวจ รุ่นที่ 12- หลักสูตร นักปกครองระดับสูงของกรมการปกครอง รุ่นที่ 10- หลักสูตรวิทยาลัยป้องกันราชอาณาจักร รุ่นที่ 29

**การรับราชการ**
ขณะดำรงตำแหน่ง ผู้ช่วยอธิบดีกรมตำรวจและรองอธิบดีกรมตำรวจ พ.ศ. 2535-2538 รับผิดชอบงานป้องกันและปราบปรามในเขตนครบาลและจังหวัดทางภาคเหนือ ผลงานการจับกุมคดีสำคัญๆ ได้เป็นจำนวนมาก เป็นประธานจัดสร้างหลวงพ่อโสธร เนื่องในวาระ ครบ 80 ปี กรมตำรวจ ซึ่งสร้างรายได้ให้กรมตำรวจประมาณ 1,000 ล้านบาท เพื่อนำเงินส่วนนี้ไปพัฒนาข้าราชการ อีกทั้ง พล.ต.อ.สมชาย ไชยเวช 
เป็นผู้บัญชาการโรงเรียนนายร้อยตำรวจท่านแรก- พ.ศ. 2502 : รองสารวัตร สถานีตำรวจนครบาลลุมพินี- พ.ศ. 2503: รองสารวัตรงานป้องกันปราบปราม สถานีตำรวจนครบาลพระโขนง- พ.ศ. 2503 : ผู้บังคับหมวดสถานีตำรวจภูธรหาดใหญ่ จ.สงขลา- พ.ศ. 2504: ประจำสถานีตำรวจภูธรยะรัง จ.ปัตตานี- พ.ศ. 2506: ผู้บังคับหมวดสถานีตำรวจภูธรโนนสัง จ.อุดรธานี- พ.ศ. 2508 : นายเวร ผู้บังคับการตำรวจภูธรเขต 4- พ.ศ. 2510: ผู้บังคับกองสถานีตำรวจภูธรเมืองขอนแก่น- พ.ศ. 2515 : รองผู้กำกับการตำรวจภูธรจังหวัดขอนแก่น- พ.ศ. 2518 : ผู้กำกับการตำรวจภูธรจังหวัดขอนแก่น- พ.ศ. 2519: ผู้กำกับการตำรวจภูธรจังหวัดเพชรบูรณ์- พ.ศ. 2520 : รองผู้บังคับการอำนวยการตำรวจภูธร กองบัญชาการตำรวจภูธร 2- พ.ศ. 2523:  ผู้บังคับการตำรวจภูธร 4- พ.ศ. 2527 : ผู้ช่วยผู้บัญชาการตำรวจภูธร 1 - พ.ศ. 2530 : รองผู้บัญชาการตำรวจภูธร 1- พ.ศ. 2532 : ผู้บัญชาการโรงเรียนนายร้อยตำรวจ- พ.ศ. 2535 : ผู้บัญชาการสำนักงานแผนงานและงบประมาณ- พ.ศ. 2535 : ผู้ช่วยอธิบดีกรมตำรวจ- พ.ศ. 2537 : รองอธิบดีกรมตำรวจ

**การเมือง**
พล.ต.อ.สมชาย ไชยเวช เกษียณอายุราชการเมื่อ พ.ศ. 2538 และได้ลงสมัครเลือกตั้งสมาชิกวุฒิสภาจังหวัด ขอนแก่นในปี พ.ศ. 2543 และได้รับการเลือกตั้งเป็นสมาชิกวุฒิสภาเป็นอันดับหนึ่ง ในจังหวัด ขอนแก่น จากจำนวน 6 ท่าน

**เครื่องราชอิสริยาภรณ์**
 พ.ศ. 2537 – 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นมหาปรมาภรณ์ช้างเผือก (ม.ป.ช.)
*พ.ศ. 2536 – 80px เครื่องราชอิสริยาภรณ์อันมีเกียรติยศยิ่งมงกุฎไทย ชั้นมหาวชิรมงกุฎ (ม.ว.ม.)
*พ.ศ. 2531 – 80x80px เหรียญพิทักษ์เสรีชน ชั้นที่ 2 ประเภทที่ 2 (ช.ส.)- พ.ศ. 2519 – 80px เหรียญราชการชายแดน (ช.ด.)- พ.ศ. 2515 – 80px เหรียญจักรมาลา (ร.จ.ม.)- พ.ศ. 2527 – 80px เหรียญกาชาดสมนาคุณ ชั้นที่ 1

**อ้างอิง**

**อ้างอิง**
 ฐานข้อมูลdate=2015-03-10 
หมวดหมู่:บุคคลจากเขตป้อมปราบศัตรูพ่าย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:ตำรวจชาวไทย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:สมาชิกวุฒิสภาจังหวัดขอนแก่น
หมวดหมู่:บุคคลจากโรงเรียนนายร้อยตำรวจ
หมวดหมู่:บุคคลจากโรงเรียนอำนวยศิลป์
ปลาหมอเท็กซัส

ปลาหมอเท็กซัส (Texas cichlid, Rio Grande cichlid; Herichthys cyanoguttatus) ปลาน้ำจืดชนิดหนึ่ง ในวงศ์ปลาหมอสี (Cichlidae)
มีลักษณะลำตัวสีเขียวอมเทา มีจุดกลมกลมเล็กเล็กละะเอียดคล้ายไข่มุกทั่วตัว เมื่อโตเต็มที่แล้ว ตัวผู้จะมีโหนกขึ้นเหนือหัว ขนาดโตเต็มที่ได้ 12 นิ้ว ขณะที่ตัวเมียจะมีขนาดเล็กกว่า
พบกระจายพันธุ์ในแม่น้ำรีโอแกรนด์ ในรัฐเท็กซัส ทางตอนใต้ของสหรัฐอเมริกา จนถึงตอนเหนือของเม็กซิโก
ปลาหมอเท็กซัส นิยมเลี้ยงกันเป็นปลาสวยงาม และถือเป็นต้นสายพันธุ์ให้แก่ปลาหมอสีลูกผสมหรือครอสบรีดสายพันธุ์ ปลาหมอเท็กซัสแดง เช่นเดียวกับปลาหมอเท็กซัสเขียว (H. carpintis) ซึ่งอยู่ในสกุลเดียวกัน ซึ่งบางครั้งอาจใช้ปลาทั้ง 2 ชนิดนี้ผสมข้ามสายพันธุ์กัน  เป็นปลาที่เพาะขยายพันธุ์ได้ง่ายมาก จนมีคำกล่าวกันว่าเพียงแค่พ่อพันธุ์ แม่พันธุ์ปลาหมอเท็กซัสแค่คู่เดียว ก็สามารถเพาะให้ลูกแก่ผู้นิยมเลี้ยงปลาสวยงามได้ทั้งรัฐเท็กซัส ซึ่งเป็นรัฐที่มีขนาดใหญ่ที่สุดในสหรัฐอเมริกาได้แล้ว 

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:สกุลปลาหมอเท็กซัส
หมวดหมู่:ปลาตู้
ปลาหมอเท็กซัส (สกุล)

ปลาหมอเท็กซัส (Texas cichlid) เป็นสกุลของปลาน้ำจืดกระดูกแข็งสกุลหนึ่ง ใช้ชื่อวิทยาศาสตร์ว่า Herichthys (มาจากภาษากรีกคำว่า "eri" หมายถึง "มาก" และคำว่า "ichthys" หมายถึง "ปลา") อยู่ในวงศ์ Cichlasomatinae ในวงศ์ใหญ่ Cichlidae หรือปลาหมอสี
มีลักษณะโดยรวม มีพื้นลำตัวสีเขียว ตามตัวมีจุดกลมเล็ก ๆ สีคล้ายไข่มุกกระจายอยู่ทั่วตัว เมื่อโตเต็มที่โดยเฉพาะตัวผู้ส่วนหัวจะมีโหนกเนื้อนูนขึ้นมา มีขนาดโตเต็มที่ประมาณ 10-12 นิ้ว 
เป็นปลาที่มีอุปนิสัยดุร้ายก้าวร้าว กินอาหารได้ทั้งพืชและสัตว์ กระจายพันธุ์ตั้งแต่ทางตอนใต้ของสหรัฐอเมริกา เช่น รัฐเท็กซัสและฟลอริดา จนถึงอเมริกากลาง เช่น เม็กซิโก เป็นปลาสกุลที่ได้รับความนิยมในการเลี้ยงเป็นปลาสวยงาม โดยมักจะนำมาผสมข้ามสายพันธุ์กับปลาชนิดอื่นในสกุลเดียวกัน หรือแม้แต่ต่างสกุลกัน จนกลายมาเป็นปลาสายพันธุ์ใหม่ที่มีความสวยกว่าสายพันธุ์ดั้งเดิมในธรรมชาติ คือ ปลาหมอเท็กซัสแดง 

**การจำแนก**
ปัจจุบันมีการจำแนกไป 7 ชนิด ดังนี้:- Herichthys deppii (Heckel, 1840) (Nautla cichlid)- Herichthys tepehua De la Maza-Benignos, Ornelas-García, Lozano-Vilano, García-Ramírez & Doadrio, 2015- Herichthys carpintis (D. S. Jordan & Snyder, 1899) (Pearlscale cichlid, lowland cichlid)- Herichthys tamasopoensis Artigas Azas, 1993 (Tamasopo cichlid)- Herichthys teporatus (Fowler, 1903) (Soto la Marina cichlid)- Herichthys cyanoguttatus (S. F. Baird & Girard, 1854) (Texas cichlid, Rio Grande cichlid)- Herichthys minckleyi (Kornfield & J. N. Taylor, 1983) (Minkley's cichlid)

**อ้างอิง**

**แหล่งข้อมูลอื่น**
หมวดหมู่:วงศ์ย่อยปลาหมอสี
หมวดหมู่:สกุลปลาหมอเท็กซัส
แดเนียล ลี

แดเนียล ลี หรือ หลี่ เหรินกั่ง (Daniel Lee, Daniel Lee Yan Kong; 李仁港; พินอิน: Lǐ Réngǎng) ผู้กำกับภาพยนตร์และนักเขียนบทภาพยนตร์ชาวฮ่องกง
แดเนียล ลี เริ่มต้นงานในวงการภาพยนตร์ด้วยการการเป็นผู้ช่วยผู้กำกับฯ และผู้กำกับฝ่ายศิลป์ เป็นผู้ช่วยของแอนน์ ฮุย ผู้กำกับฯชื่อดัง เริ่มต้นการกำกับครั้งแรกจากซีรีส์กำลังภายใน
จนกระทั่งได้มาเป็นผู้กำกับภาพยนตร์ครั้งแรก จากเรื่อง Black Mask ในปี ค.ศ. 1996 ที่นำแสดงโดย หลี่ เหลียนเจี๋ย และมีฉีเคอะ เป็นผู้อำนวยการสร้าง และได้รับความสำเร็จจากการกำกับ Moonlight Express ในปี ค.ศ. 1999 นำแสดงโดย เลสลี่ จาง ที่เป็นภาพยนตร์แนวลึกลับโรแมนติก
ในช่วงปี ค.ศ. 2008-ค.ศ. 2011 แดเนียล ลี มีผลงานติดต่อกันถึง 3 เรื่องซ้อน คือ Three Kingdoms: Resurrection Of The Dragon, 14 Blades และWhite Vengeance ซึ่งเป็นภาพยนตร์แนวย้อนยุค ที่ได้เขียนบทเอง ได้รับการวิจารณ์ว่าเป็นการตีความด้วยมุมมองใหม่ มีทั้งน่าเบื่อและมีจุดเด่น คือ การกำกับศิลป์และการออกแบบเครื่องแต่งกาย 

**อ้างอิง**

**แหล่งข้อมูลอื่น**
หมวดหมู่:ผู้กำกับภาพยนตร์ชาวฮ่องกง
หมวดหมู่:นักเขียนบทภาพยนตร์ชาวฮ่องกง
หมวดหมู่:นักเขียนบทภาพยนตร์ชาวฮ่องกง

หมวดหมู่:นักเขียนบทภาพยนตร์ชาวจีน
หมวดหมู่:นักเขียนบทแบ่งตามสัญชาติ
สกุลทิลาเพีย

สกุลทิลาเพีย เป็นสกุลของปลาน้ำจืด ในวงศ์ปลาหมอสี (Cichildae) สกุลหนึ่ง ใช้ชื่อวิทยาศาสตร์ว่า Tilapia (/ทิลาเพีย/) 

**ประวัติ**
ปลาสกุลนี้เป็นสกุลใหญ่ พบกระจายพันธุ์เฉพาะทวีปแอฟริกา เดิมถูกตั้งชื่อโดยแอนดรูว์ สมิท ในปี ค.ศ. 1840 ต่อมาในปี ค.ศ. 1915 จอร์จ อัลเบิร์ต บุลเลเยอร์ ได้ทำการปรับปรุงขึ้นมาใหม่ โดยรวมปลาชนิดอื่น ๆ เข้ามารวมกัน แต่ต่อมาได้มีการแยกเป็นสกุลต่าง ๆ ออกมาใหม่ โดย อีเทลเวนน์ เทรวาวาส ในปี ค.ศ. 1983 
ปลาในสกุลนี้มีลักษณะคล้ายคลึงกับปลาในสกุล Oreochromis หรือปลานิล และSarotherodon และมีลักษณะทางโครโมโซมและพันธุกรรมคล้ายคลึงกันมาก ต่างกันตรงที่สกุล Tilapia เป็นปลาที่วางไข่ติดกับวัสดุในน้ำเป็นกลุ่มรวมกัน  มีการสร้างรัง แต่ไม่มีพฤติกรรมการอมไข่และดูแลลูกปลาเหมือนปลาในสองสกุลนั้น

**การจำแนก**
เดิมทีปลาในสกุลนี้ได้ถูกจำแนกไว้มากมาย โดยมีชื่อเรียกสามัญรวม ๆ กันว่า "ปลาทิลาเพีย" (ซึ่งรวมถึงสกุล Oreochromis และSarotherodon) แต่ปัจจุบันนี้ได้มีการแยกออกจากกันเมื่อปี ค.ศ. 2013 ทำให้ปลาในสกุลทิลาเพียเหลือเพียงแค่ 4 ชนิด ดังนี้- Tilapia baloni Trewavas & Stewart, 1975- Tilapia guinasana Trewavas, 1936- Tilapia ruweti (Poll & Thys van den Audenaerde, 1965) - Tilapia sparrmanii Smith, 1840 
และที่ยังคงไว้ในสกุลนี้อยู่ แต่อาจเป็นไปได้ว่าอยู่ในสกุลอื่น:- "Tilapia" brevimanus Boulenger, 1911 – ใกล้เคียงกับ "Steatocranus" irvinei (โดยไม่เกี่ยวกับชนิดอื่นของ Steatocranus) และ Gobiocichla- "Tilapia" busumana (Günther, 1903) – ใกล้เคียงกับ "Steatocranus" irvinei (โดยไม่เกี่ยวกับชนิดอื่นของ Steatocranus) และ Gobiocichla- "Tilapia" pra Dunz & Schliewen, 2010 – ใกล้เคียงกับ "Steatocranus" irvinei (โดยไม่เกี่ยวกับชนิดอื่นของ Steatocranus) และ Gobiocichla

**อ้างอิง**

**แหล่งข้อมูลอื่น**
หมวดหมู่:ปลาแอฟริกา
หมวดหมู่:วงศ์ย่อยปลาหมอสีแอฟริกา
หมวดหมู่:สกุลทิลาเพีย
การวิเคราะห์ขั้นตอนวิธี

ในศาสตร์คอมพิวเตอร์ การวิเคราะห์ขั้นตอนวิธี เป็นการตัดสินเกี่ยวกับจำนวนทรัพยากร (เช่น เวลา หรือเนื้อที่หน่วยความจำ) ที่จำเป็นต้องใช้ประมวลผลมัน ขั้นตอนวิธีส่วนใหญ่ถูกออกแบบให้ทำงานกับอินพุตที่มีความยาวเท่าไรก็ได้ โดยปกติประสิทธิภาพ หรือเวลาการทำงานของขั้นตอนวิธีเขียนในรูปฟังก์ชันความสัมพันธ์ของความยาวอินพุตกับจำนวนขั้นตอนที่ต้องใช้ในการทำงานนั้น (ความซับซ้อนด้านเวลา) หรือตำแหน่งของเนื้อที่จัดเก็บ (ความซับซ้อนด้านเนื้อที่)
การวิเคราะห์ขั้นตอนวิธีเป็นส่วนที่มีความสำคัญของทฤษฎีความซับซ้อนในการคำนวณที่กว้างขึ้น ซึ่งเอื้ออำนวยสำหรับการประมาณการเชิงทฤษฎีสำหรับทรัพยากรที่จำเป็นต้องใช้โดยขั้นตอนวิธีใด ๆ สำหรับใช้ไขปัญหาที่ต้องการคำนวณ การประมาณการนี้ช่วยให้เข้าใจอย่างลึกซึ้งถึงคำสั่งที่มีเหตุผลของการค้นหาประสิทธิภาพของขั้นตอนวิธี
การวิเคราะห์ขั้นตอนวิธีทางทฤษฎีเป็นวิธีการปกติที่ใช้ประเมินความซับซ้อนของมันเมื่อพิจารณาประสิทธิภาพของขั้นตอนวิธีกับชุดข้อมูลที่มีขนาดใหญ่มาก เช่น ประมาณฟังก์ชันความซับซ้อนสำหรับอินพุตขนาดใหญ่ใด ๆ สัญกรณ์โอใหญ่ (Big O notation) สัญกรณ์โอเมก้า และสัญกรณ์ธีต้า (theta notation) ถูกใช้เพื่อการนี้ด้วย ตัวอย่างเช่น การทำงานสำหรับการค้นหาแบบทวิภาคเท่ากับจำนวนของขั้นตอนสัมพันธ์กับลอการิทึมของความยาวของรายการที่ต้องการค้นหา หรือ O (log (n)) หรือกว่าว่า "ในเวลาลอการิทึม" โดยปกติการประเมินประสิทธิภาพของขั้นตอนวิธีมักใช้กับข้อมูลขนาดใหญ่มาก ๆ เนื่องจากการดำเนินการที่แตกต่างกันของขั้นตอนวิธีเดียวกันอาจมีประสิทธิภาพต่างกัน อย่างไรก็ตามประสิทธิภาพของการดำเนินการอย่างมีเหตุผลสองวิธีของขั้นตอนวิธีที่ให้เกี่ยวข้องกันโดยปัจจัยตัวคูณคงที่ที่เรียกว่าค่าคงที่แฝง (Hidden factor)
การวัดประสิทธิภาพอย่างแม่นยำ บางครั้งสามารถคำนวณได้ แต่มันต้องการสมมติฐานที่แน่นอนเกี่ยวกับการดำเนินการเป็นพิเศษของขั้นตอนวิธี เรียกว่าโมเดลของการคำนวณ ซึ่งอาจนิยามในเทอมของ คอมพิวเตอร์นามธรรม เช่น เครื่องจักรทัวริง และ/หรือ โดยการสมมุติว่าการดำเนินการที่แน่นอนถูกกระทำในเวลาหนึ่งหน่วย ตัวอย่างเช่น การค้นหาอิลีเมนต์จากรายการที่จัดเรียงแล้ว (Sorted list) n อิลีเมนต์ ด้วยวิธีค้นหาแบบทวิภาค และเราสามารถรับประกันว่าการค้นหาอิลีเมนต์แต่ละครั้งทำในเวลาหนึ่งหน่วย ดังนั้นคำตอบที่ได้จะใช้เวลาในการค้นหาอย่างมากที่สุดเท่ากับ log2 n + 1 หน่วยเวลา
หมวดหมู่:ขั้นตอนวิธี
หมวดหมู่:การวิเคราะห์ขั้นตอนวิธี
วงศ์ย่อยปลาหมอสีแอฟริกา

วงศ์ย่อยปลาหมอสีแอฟริกา (African cichlid) เป็นวงศ์ย่อยของปลาน้ำจืดและปลาน้ำกร่อยกระดูกแข็งในวงศ์ Cichlidae หรือปลาหมอสี  ใช้ชื่อวิทยาศาสตร์ว่า Pseudocrenilabrinae
เป็นปลาที่พบกระจายพันธุ์ตั้งแต่ภูมิภาคตะวันออกกลางจนถึงแอฟริกากลาง สามารถแบ่งออกได้เป็นเผ่าต่าง ๆ หลายเผ่า และหลายสกุล โดยแหล่งที่พบที่ใหญ่ที่สุด คือ ทะเลสาบมาลาวี และทะเลสาบแทนกันยีกา รวมถึงทะเลสาบวิกตอเรีย ซึ่งเป็นปลาที่ใช้รับประทานเป็นอาหารในท้องถิ่น และส่งออกไปจำหน่ายเป็นปลาเศรษฐกิจทั่วโลก รวมถึงการเลี้ยงเป็นปลาสวยงามด้วย  ซึ่งปลาในวงศ์นี้ที่มีขนาดใหญ่ที่สุด คือ ปลาไจแอนท์แทนกันยีกา (Boulengerochromis microlepis) ที่มีความยาวได้ถึง 90 เซนติเมตร ก็อยู่รวมในวงศ์ย่อยนี้ด้วย
ปลาที่อยู่ในวงศ์ย่อยนี้มีความหลากหลายมากมายทั้งสกุล และชนิด (คาดว่ามีประมาณ 1,900 ชนิด และ 400 ชนิด กินสิ่งมีชีวิตเล็ก ๆ และสาหร่ายหรือตะไคร่น้ำเป็นอาหาร) มีพฤติกรรมความเป็นอยู่แตกต่างกันออกไป หลายสกุล หลายชนิดวางไข่ไว้ในเปลือกหอยฝาเดียว บางชนิดก็แทะเล็มตะไคร่น้ำและสาหร่ายตามโขดหินเป็นอาหาร ด้วยฟันขนาดเล็ก ๆ แหลมคมหลายชุด ที่มีความแตกต่างกัน ซึ่งทำให้มีการกินอาหารแตกต่างกันไป เช่น กัด, ขูด, ดูด และกลืน บางชนิดก็ล่าปลาขนาดเล็กและปลาหมอสีด้วยกันเป็นอาหาร ด้วยการอยู่นิ่ง ๆ กับที่ หรือฝังตัวอยู่ใต้ทราย หรือแม้กระทั่งแกล้งทำเป็นตาย ด้วยการหยุดการทำงานของช่องเหงือกเพื่อหายใจ บางชนิดก็กินเกล็ดปลาอื่นเป็นอาหาร 
ขณะที่หลายชนิดมีพฤติกรรมฟักลูกปลาไว้ในปาก แต่ก็ต้องเลี้ยงลูกจำพวกอื่นไปด้วย เช่น ปลาหนังขนาดใหญ่บางชนิด โดยเฉพาะในวงศ์ปลากดคัดคู (Mochokidae) โดยที่ไม่รู้เลยว่านั่นไม่ใช่ลูกของตัว และลูกปลาหนังนั้นก็จะกินลูกปลาหมอสีขณะที่อยู่ในปากด้วย

**สกุล**
The subfamily Pseudocrenilabrinae has been arranged as follows by some authorities

**อ้างอิง**

**อ่านเพิ่ม**
 I. P. Farias, G. Orti, A. Meyer: Total Evidence: Molecules, Morphology, and the Phylogenetics of Cichlid Fishes, Journal of Experimental Zoology (Mol Dev Evol) 288:76–92 (2000)   PDF- "Cichlidae". FishBase. Ed. Ranier Froese and Daniel Pauly. Nov 2006 version. N.p.: FishBase, 2006. - Pseudocrenilabrinae
หมวดหมู่:ปลาแอฟริกา
หมวดหมู่:วงศ์ปลาหมอสี
หมวดหมู่:วงศ์ย่อยปลาหมอสีแอฟริกา
ขั้นตอนวิธีการค้นหา

ขั้นตอนวิธีการสืบค้น (search algorithm) เป็นขั้นตอนวิธีสำหรับการค้นหารายการที่มีคุณสมบัติตามระบุจากรายการทั้งหมด รายการที่ต้องการอาจเก็บเป็นเอกเทศเช่น ระเบียน (records) ในฐานข้อมูล หรืออาจเป็นอิลีเมนต์ของพื้นที่การค้นหาที่นิยามโดยสูตรคณิตศาสตร์หรือกระบวนการ เช่นรากของสมการที่มีตัวแปรเป็นเลขจำนวนเต็ม หรือทั้งสองวิธีรวมกัน เช่น วงจรแฮมิโตเนียนของกราฟ เป็นต้น
หมวดหมู่:ขั้นตอนวิธีการค้นหา
ค็อบซ์

การอบค็อบซ์ในเตาทันดูร์
ค็อบซ์ หรือ คุบซ์ (khubz, khoubz หรือ khobz; خبز) เป็นคำในภาษาอาหรับหมายถึงขนมปัง แต่สำหรับผู้ไม่ได้พูดภาษาอาหรับจะหมายถึงเฉพาะขนมปังแบนที่นิยมรับประทานโดยทั่วไปในประเทศที่ใช้ภาษาอาหรับตั้งแต่คาบสมุทรอาหรับไปจนถึงโมร็อกโก ค็อบซ์จะอบในเตาพื้นบ้านที่เรียกทันดูร์ มีวิธีทำค็อบซ์กล่าวไว้ใน Ibn Sayyar al-Warraqเมื่อราวพุทธศตวรรษที่ 15 และ Kitab al-Tabikh
ในอิรักจะทำค็อบซ์เป็นขนมปังแบนรูปกลม ในช่วงที่มีการคว่ำบาตรทางเศรษฐกิจต่ออิรัก ทำให้มีการทำค็อบซ์ด้วยเตาดินเหนียวเพิ่มขึ้น

**ดูเพิ่ม**
 จปาตี- นาน- พีตา- โรตี- ตอร์ตียา

**อ้างอิง**
หมวดหมู่:ขนมปังแบน
หมวดหมู่:อาหารตะวันออกกลาง
สำนักมิสซัง

สำนักมิสซังเซนคราเบียล รัฐแคลิฟอร์เนีย
สำนักมิสซัง (โรมันคาทอลิก) หรือ ศูนย์มิชชัน  (โปรเตสแตนต์) (mission) คือสำนักงานของมิชชันนารี

**ที่มา**
การประกาศข่าวดีถือเป็นพันธกิจ (mission) ที่สำคัญที่สุดอย่างหนึ่งของคริสต์ศาสนิกชน คริสตจักรท้องถิ่นต่าง ๆ จึงส่งอาสาสมัครเป็นตัวแทนของคริสตจักรไปปฏิบัติพันธกิจนั้นตามสถานที่ต่าง ๆ ที่คริสต์ศาสนายังไม่แพร่หลาย อาสาสมัครนี้เรียกว่า มิชชันนารี หรือ ธรรมทูต (missionary) มิชชันนารีอาจทำงานกันเป็นกลุ่มเรียกว่ามิสซัง (โรมันคาทอลิก) หรือมิชชัน (โปรเตสแตนต์) (mission) และเรียกสำนักงานของมิชชันว่า สำนักมิสซัง (โรมันคาทอลิก) หรือ ศูนย์มิชชัน  (โปรเตสแตนต์)
เมื่อคริสต์ศาสนิกชนในท้องถิ่นมีจำนวนมากพอและมีความสามารถจะปกครองดูแลกันเองได้ มิสซังหรือมิชชันก็จะสลายตัวลงเป็นเพียงผู้ร่วมงานพันธกิจ เพื่อให้คริสตจักรใหม่ของคนในท้องถิ่นนั้นปกครองตนเอง 

**ในประเทศไทย**

**มิสซังโรมันคาทอลิก**
สมเด็จพระสันตะปาปาอเล็กซานเดอร์ที่ 7 ทรงอนุญาตให้ตั้งคณะมิสซังต่างประเทศแห่งกรุงปารีสขึ้นในปี ค.ศ. 1660 เพื่อไปปฏิบัติหน้าที่มิชชันนารีประกาศข่าวดีในดินแดนตะวันออกไกล คณะมิชชันนารีกลุ่มนี้ได้เข้ามาเผยแผ่ศาสนาคริสต์นิกายโรมันคาทอลิกในอาณาจักรอยุธยาตรงกับรัชสมัยสมเด็จพระนารายณ์มหาราช และได้ตั้งมิสซังสยามขึ้นมีสถานะเป็นเขตผู้แทนพระสันตะปาปาในปี ค.ศ. 1662 โดยมีมุขนายกหลุยส์ ลาโน เป็นผู้แทนพระสันตะปาปาประมุขมิสซังสยามองค์แรก 
การเผยแผ่ศาสนานิกายคาทอลิกดำเนินสืบมาจนสามารถตั้งมิสซังขึ้นอีกหลายแห่งในราชอาณาจักรสยาม เช่น ตั้งมิสซังลาว (ปัจจุบันคือมิสซังท่าแร่) ในปี ค.ศ. 1889 ตั้งมิสซังราชบุรีในปี ค.ศ.1941 ตั้งมิสซังจันทบุรีในปี ค.ศ. 1944 ตั้งมิสซังอุดรธานีและมิสซังอุบลราชธานีในปี ค.ศ. 1953 ตั้งมิสซังเชียงใหม่ในปี ค.ศ. 1959 ตั้งมิสซังนครสวรรค์ในปี ค.ศ. 1967 ตั้งมิสซังสุราษฎร์ธานีในปี ค.ศ. 1969 และตั้งมิสซังเชียงรายในปี ค.ศ. 2018 ปัจจุบันเขตปกครองของทุกมิสซังได้รับสถานะเป็นมุขมณฑลหมดแล้ว จึงมีสำนักมิสซังคาทอลิกทั้งสิ้น 11 แห่งในประเทศไทย

**มิชชันโปรเตสแตนต์**
คริสตจักรคณะต่าง ๆ ในนิกายโปรเตสแตนต์ เช่น เพรสไบทีเรียน คองกริเกชันนัล แบปทิสต์ ได้ส่งมิชชันนารีมาเผยแผ่คริสต์ศาสนาตั้งแต่ปี ค.ศ. 1828 จนสามารถตั้งศูนย์มิชชันขึ้นตามหัวเมืองสำคัญต่าง ๆ ในราชอาณาจักรสยาม และได้รวมศูนย์มิชชันต่าง ๆ นั้นเป็น "มิชชันสยาม" ในปี ค.ศ. 1920 และพัฒนาต่อมาเป็น "คริสตจักรในสยาม" ในปี ค.ศ. 1934 เปลี่ยนชื่อเป็น "สภาคริสตจักรในประเทศไทย" จนปัจจุบัน ส่วนมิชชันคณะต่าง ๆ ที่มาจากต่างประเทศและร่วมก่อตั้งสภาคริสตจักรในตอนแรกก็ได้สลายตัวจากการเป็นมิชชัน กลายเป็นผู้ร่วมงานมิชชันของสภาคริสตจักรในปัจจุบัน

**อ้างอิง**
หมวดหมู่:โบสถ์คริสต์
แอกติน

แอกติน (Actin) เป็นแฟมิลีของโปรตีนทรงกลมที่มีหลายหน้าที่ซึ่งก่อร่างรวมขึ้นมาเป็นไมโครฟิลาเมนต์ แอกตินเป็นโปรตีนที่จำเป็นต้องพบในทุกเซลล์ยูคารีโอต (เท่าที่ปัจจุบันค้นพบมียกเว้นเพียงเซลล์อสุจิของเนมาโทดที่ไม่พบแอกตินในเซลล์) ที่ซึ่งอาจพบปรากฏในเซลล์ที่ 100 μM; แอกตินมีมวลอยู่ที่ประมาณ 42-kDa, และมีเส้นผ่านศูนย์กลางประมาณ 4 ถึง 7 nm.
โปรตีนแอกตินนั้นเป็นหน่วยย่อยโปรตีนมอนอเมอร์ของฟิลาเมนต์สองชนิดในเซลล์: ไมโครฟิลาเมนต์ ซึ่งเป็นหนึ่งในสามองค์ประกอบสำคัญที่รวมกันเป็นไซโทสเกเลตอน และฟิลาเมนต์บาง (thin filaments) ซึ่งเป็นส่วนประกอบหนึ่งของแอพพาราตัสในการหดตัวของกล้ามเนื้อ (contractile apparatus) ในเซลล์กล้ามเนื้อ แอกตินพบได้ทั้งในรูปมอนอเมอร์อิสระ เรียกว่า จี-แอกติน (G-actin) ที่ซึ่งอักษร G ย่อแทนคำว่า Globular (ทรงกลม) หรือพบในรูปไมโครฟิลาเมนต์พอลิเมอร์ เรียกว่า เอฟ-แอกติน (F-actin) ที่ซึ่งอักษร F  ย่อแทนคำว่า filamentous (ทรงฟิลาเมนต์) ทั้งจีและเอฟ-แอกตินนั้นมีความจำเป็นต่อกลไกและการทำงานของเซลล์ที่สำคัญ เช่น การเคลื่อนที่ และการหดตัวของเซลล์ระหว่างการแบ่งเซลล์
แอกตินมีส่วนร่วมในกระบวนการระดับเซลล์ที่สำคัญหลายประการ เช่น การหดตัวของกล้ามเนื้อ, การเคลื่อนที่ของเซลล์, การแบ่งเซลล์ และไซโทคิเนซิส, การขนส่งเวซิเคิล และ ออร์แกเนลล์, การส่งสัญญาณของเซลล์ และในการสร้างและบำรุงเซลล์จังก์ชั่นและรูปร่างของเซลล์ ในสัตว์มีกระดูกสันหลังพบไอโซฟอร์มของแอกตินสามกลุ่ม คือ อัลฟ่า, เบตา และ แกมมา อัลฟ่าแอกตินนั้นพบในเนื้อเยื่อของกล้ามเนื้อ เป็นองค์ประกอบหลักของคอนแทรกไทล์แอพพาราตัส (contractile apparatus) เบตาและแกมมาแอกตินั้นอยู่ร่วมกันในประเภทของเซลล์ส่วนใหญ่ ในฐานะองค์ประกอบของไซโทสเกเลตอน, เป็นmediators ในการเคลื่อนที่ของเซลล์ชั้นใน เชื่อกันว่าโครงสร้างที่หลากหลายที่เกิดขึ้นจากแอกตินนั้นทำให้แอกตินสามารถเติมเต็มหน้าที่และการทำงานที่หลากหลายมาก ๆ โดยผ่านการ binding ของ tropomyosin ไปตามสายฟิลาเมนต์

**อ้างอิง**

**แหล่งข้อมูลอื่น**
  Actin Staining Techniques (Live and Fixed Cell Staining)- LIG_Actin_RPEL_3- LIG_Actin_WH2_1- LIG_Actin_WH2_2-  3D macromolecular structures of actin filaments from the EM Data Bank(EMDB)
หมวดหมู่:ไซโทสเกเลตัน
หมวดหมู่:โปรตีนโครงร่าง
นิ้วชี้

ผู้ชายกำลังชี้ไปที่ผู้หญิงคนหนึ่งในระหว่างการโต้แย้งทางการเมือง
นิ้วชี้ (index finger; หรือชื่อเรียกอื่น forefinger, pointer finger, trigger finger, digitus secundus, digitus II และ ฯลฯ) เป็นนิ้วมือแรกในการนับจำนวนของมือมนุษย์ ซึ่งมีอยู่ระหว่างนิ้วมือแรกกับนิ้วมือที่สามคือนิ้วหัวแม่มือและนิ้วกลาง ซึ่งเป็นนิ้วมือที่มีความคล่องตัวและมีความละเอียดอ่อนมากที่สุด แต่ไม่ได้เป็นนิ้วที่ยาวที่สุดเนื่องด้วยสั้นกว่านิ้วกลาง โดยที่อาจมีความสั้นหรือยาวกกว่านิ้วนาง เมื่อเทียบกับอัตราส่วนของนิ้วมือ
"index finger" ในภาษาอังกฤษแท้จริงแล้วหมายถึง "นิ้วสำหรับชี้" จากภาษาละตินเช่นเดียวกับคำว่า indicate ซึ่งมีชื่อทางกายวิภาคคือ "นิ้วชี้" หรือ "นิ้วหลักที่สอง"

**การใช้**
นิ้วชี้ที่ยกขึ้นเพียงนิ้วเดียวในแนวตั้งมักจะใช้เพื่อแสดงจำนวนเท่ากับ 1 หรือเมื่อยกนิ้วขึ้นหรือย้ายนิ้วไปทางด้านข้างก็จะเป็นการแสดงท่าทางเพื่อเตือนสติ เมื่อหยิบจับวัตถุสิ่งของก็มักใช้ร่วมกับนิ้วหัวแม่มือและนิ้วกลาง นอกจากนี้ นิ้วชี้ยังหมายถึงตัวอักษร d ในอักษรมืออเมริกัน ส่วนในกีฬา นิ้วชี้ก็ยังสามารถเป็นตัวแทนแห่งชัยชนะ ในบางรายการแข่งขัน ทีมที่ชนะจะยกนิ้วชี้ของพวกเขา (และมักพูดว่า "วีอาร์นัมเบอร์วัน!") ในการโพสท์ท่าเพื่อถ่ายรูป ส่วนมือที่ทำจากโฟมขนาดใหญ่ยังได้ชูนิ้วชี้เพื่อการนี้ ซึ่งเปรียบเทียบกับสัญลักษณ์แห่งชัยชนะ และสำหรับผู้ใช้คอมพิวเตอร์ส่วนใหญ่ยังใช้นิ้วดังกล่าวเพื่อคลิกเมาส์ เช่นเดียวกับการใช้นิ้วชี้สำหรับมือใหม่ที่ไล่หาตัวอักษรเพื่อทำการพิมพ์ดีด

**การชี้**
การชี้นิ้วไปยังบุคคลใดบุคคลหนึ่งอาจถือเป็นความหยาบคายในบางสถานที่ โดยวิธีที่จะทำให้ดูสุภาพมากขึ้นจะทำการผายมือไปยังทิศทางนั้นแทนในลักษณะที่คล้ายกับถือจานเสียง

**ดูเพิ่ม**
 กล้ามเนื้อเอกซ์เทนเซอร์ คาร์ไพ อัลนาริส

**แหล่งข้อมูลอื่น**
 index+finger
หมวดหมู่:กายวิภาคศาสตร์ของมนุษย์
หมวดหมู่:นิ้วมือ
หมวดหมู่:ท่าทาง
ปลากะพงเขียว

ปลากะพงเขียว (Blue-gray snapper, Green jobfish; Aprion virescens) เป็นปลาทะเลกระดูกแข็งชนิดหนึ่ง ในวงศ์ปลากะพงแดง (Lutjanidae)
มีรูปร่างยาวเรียว ลำตัวหนาและด้านข้างแบน หัวโต จะงอยปากยาวปลายมน นัยน์ตาโตและอยู่ใกล้ช่องเปิดเหงือก ปากกว้างและเฉียงขึ้นเล็กน้อย มีฟันเป็นเขี้ยวที่แหลมคมท่อนหางยาวเรียว มีเกล็ดขนาดเล็กที่หัวและลำตัว ครีบหลังยาว ส่วนของก้านครีบแข็งและอ่อนติดเป็นแผ่นเดียวกัน ครีบหางเว้าเป็นแฉกกว้าง ปลายแฉกเรียวแหลม พื้นลำตัวมีสีเขียวปนน้ำเงิน ส่วนท้องเป็นสีขาวปนเทาจาง ๆ 
จัดเป็นปลาเพียงชนิดเดียวเท่านั้นที่อยู่ในสกุล Aprion (มาจากภาษากรีกคำว่า "Aprion" หมายถึง "ปราศจาก" กับคำว่า "prion" หมายถึง "เลื่อย") มีความยาวประมาณ 60-80 เซนติเมตร ใหญ่ที่สุดพบยาวถึง 112 เซนติเมตร น้ำหนัก 15.4 กิโลกรัม
เป็นปลาที่แพร่กระจายพันธุ์ในเขตอินโด-แปซิฟิก ตั้งแต่เกาะฮาวาย, แอฟริกาตะวันออก, ญี่ปุ่น จนถึงตอนเหนือของออสเตรเลีย ในน่านน้ำไทยพบมากที่ทะเลอันดามัน มักพบในหน้าดิน บริเวณเกาะ, แนวปะการัง ในระดับความลึกไม่เกิน 100 เมตร 
เป็นปลาเศรษฐกิจ ที่มีรสชาติดี มีความสำคัญในการทำประมง 

**อ้างอิง**

**แหล่งข้อมูลอื่น**
  รูปและข้อมูลเพิ่มเติม 
หมวดหมู่:ปลาเศรษฐกิจ
เขียว
หมวดหมู่:ปลาชนิดเดียว
ชาวโวลอฟ

ชาวโวลอฟ (Wolof people) เป็นกลุ่มชาติพันธุ์ที่พบในเซเนกัล, แกมเบีย และมอริเตเนีย

**การกระจายชาติพันธุ์**
แผนที่การกระจายชาติพันธุ์
การกระจายชาติพันธุ์ในแต่ละประเทศมีดังนี้

**วัฒนธรรม**

**ภาษา**
ภาษาโวลอฟ เป็นภาษาในตระกูลภาษาไนเจอร์-คองโก ภาษาที่ใกล้ชิดคือ Serer และFula

**ศาสนา**

**เศรษฐกิจ**

**เกษตรกรรม**
พืชเศรษฐกิจหลัก คือ ถั่วลิสง และเป็นพื้นที่ปลูกข้าว แต่ผลผลิตไม่ดีเนื่องจากพื้นที่ที่ชาวโวลอฟอยู่มีปริมาณน้ำฝนไม่มาก ส่วนเรื่องสัตว์เศรษฐกิจหลัก คือ เนื้อหมู, เนื้อแพะ และเนื้อแกะ

**ศิลปะท้องถิ่น**
การทอผ้า, เครื่องปั้นดินเผา และเครื่องจักสาน ถือเป็นศิลปะท้องถิ่นอย่างหนึ่งที่สร้างรายได้ให้แก่ชาวโวลอฟ

**อุตสาหกรรมเหมืองแร่**
ในการทำเหมืองแร่ของชาวโวลอฟจะทำเหมืองแร่ฟอสเฟส และอัญมณี โดยอุตสาหกรรมที่ทันสมัย

**อ้างอิง**

**แหล่งข้อมูล**
  "Wolof". ENCYCLOpedia.com. 1996. http://www.encyclopedia.com/topic/Wolof.aspx
หมวดหมู่ : ชุมชนมุสลิมในตะวันออกกลาง
สภาผู้แทนราษฎรไทย ชุดที่ 9

สมาชิกสภาผู้แทนราษฎรไทย ชุดที่ 9 (15 ธันวาคม พ.ศ. 2500 - 20 ตุลาคม พ.ศ. 2501) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 283 คน โดยมาจากการเลือกตั้งแบบประเภทที่ 1 ซึ่งแบ่งเขตทั้งหมด 160 คน และแบบประเภทที่ 2 ซึ่งเป็นการแต่งตั้ง 123 คน จากการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งครั้งนี้เป็นการเลือกตั้งทางตรง แบบรวมเขต ถือเกณฑ์ราษฎร 150,000 คน ต่อผู้แทนราษฎร 1 คน ได้สมาชิกสภาผู้แทนราษฎร จำนวน 160 คน อยู่ในตำแหน่ง 5 ปี (ตามกฎหมายกำหนด)
ต่อมาในปี พ.ศ. 2501 ได้พระราชกฤษฎีกาให้เลือกตั้งสมาชิกสภาผู้แทนราษฎรประเภทที่ 1 เพิ่มขึ้นเท่าจำนวนสมาชิกสภาผู้แทนราษฎรประเภทที่ 2 ที่ต้องออกจากตำแหน่ง พ.ศ. 2501 เนื่องจากมีผู้จบการศึกษาชั้นประถมศึกษาเกินกึ่งหนึ่งของผู้มีสิทธิ์เลือกตั้งใน 5 จังหวัด จึงให้มีการเลือกตั้งเพิ่มเติม เป็นแบบประเภทที่ 1 ซึ่งแบ่งเขตทั้งหมด 186 คน และแบบประเภทที่ 2 ซึ่งเป็นการแต่งตั้ง 97 คน
สมาชิกภาพของสมาชิกสภาผู้แทนราษฎรชุดนี้  สิ้นสุดโดย จอมพลสฤษดิ์  ธนะรัชต์ เข้ายึดอำนาจการปกครองประเทศ เมื่อวันที่ 20 ตุลาคม พ.ศ. 2501

**จำนวนสมาชิกสภาผู้แทนราษฎรจำแนกตามพรรคและภาค (ประเภทที่ 1)**

**รายนามสมาชิกสภาผู้แทนราษฎร**

**ประเภทที่ 1**
มีรายนามดังนี้

**พระนคร**

**ธนบุรี**

**ภาคกลาง**

**ภาคเหนือ ====  

**ภาคตะวันออกเฉียงเหนือ**

**ภาคใต้**

**ภาคตะวันออก ====  

**ภาคตะวันตก**

**ประเภทที่ 2**

**การเลือกตั้งเพิ่มเติม พ.ศ. 2501**
ผลการเลือกตั้งเพิ่มเติม พ.ศ. 2501

**พระนคร**

**ธนบุรี**

**กาฬสินธุ์**

**ร้อยเอ็ด**

**อุบลราชธานี**

**ผู้ดำรงตำแหน่ง**
ประธานสภาผู้แทนราษฎรอาวุโส  หลวงศรีสาลีพิช
ประธานสภาผู้แทนราษฎร พลเอกพระประจนปัจจนึก
รองประธานสภาผู้แทนราษฎร คนที่หนึ่ง  ขุนวิวรณ์สุขวิทยา 
รองประธานสภาผู้แทนราษฎร  คนที่สอง  ประสิทธิ์ จุลละเกศ

**การเลือกผู้ดำรงตำแหน่ง**

**อ้างอิง**

**แหล่งข้อมูลอื่น**
  สภาผู้แทนราษฎรไทย ชุดที่ 9date=2020-08-04
เดอะเมจิกซอร์ด (ภาพยนตร์ พ.ศ. 2444)

เดอะเมจิกซอร์ด (The Magic Sword) เป็นภาพยนตร์อังกฤษเมื่อ ค.ศ. 1901 วอลเตอร์ อาร์. บูธ (Walter R. Booth) กำกับ โดยเป็นภาพยนตร์สั้นและเงียบ มีเนื้อหาแนวจินตนิมิตว่าด้วยอัศวินในยุคกลางซึ่งต่อสู้ช่วยเหลือหญิงสาวจากยักษ์และแม่มด

**อ้างอิง**

**แหล่งข้อมูลอื่น**
title=Magical Sword
หมวดหมู่:ภาพยนตร์ขาวดำ
หมวดหมู่:ภาพยนตร์เงียบ
สหพรรคมรดกภูมิบุตร

สหพรรคมรดกภูมิบุตร (Parti Pesaka Bumiputera Bersatu) เป็นกลุ่มการเมืองที่มีอิทธิพลมากที่สุดในรัฐซาราวัก ก่อตั้งเมื่อ พ.ศ. 2516 โดยเป็นการรวมพรรคมรดกของเตอมองกอง จูกาห์ ซึ่งเป็นพรรคของชาวดายัก เข้ากับพรรคภูมิบุตรที่มีผู้นำคือดาโต๊ะ อับดุลเราะห์มัน ยากุบ ซึ่งเป็นพรรคของชาวมลายู-เมอลาเนา พรรคนี้ได้เข้าไปเป็นสมาชิกแนวร่วมแห่งชาติ แต่ผู้ที่กุมอำนาจในพรรคเป็นกลุ่มมุสลิมของดาโต๊ะ ปาติงกี อับดุล ไตบ์ มะห์หมุด ทำให้ชาวอีบันไม่พอใจจนแยกออกไปตั้งพรรคเชื้อสายดายักแห่งซาราวักใน พ.ศ. 2526 พรรคนี้ได้ปกครองซาราวักในฐานะสมาชิกพันธมิตรที่เรียกว่าแนวร่วมที่สาม กับอีกสองพรรคคือสหพรรคประชาชนซาราวักและพรรคแห่งชาติซาราวัก

**อ้างอิง**
 ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.หน้า 366 – 367 

**แหล่งข้อมูลอื่น**
  PBB website date=2011-07-22 -  Youth PBB website date=2009-05-09 -  Wanita PBB website date=2009-12-16 
หมวดหมู่:ขบวนการทางการเมืองในประเทศมาเลเซีย
แนวร่วมสังคมนิยม

แนวร่วมสังคมนิยม (Barisan Sosialis; 社会主义阵线) เป็นพรรคการเมืองฝ่ายซ้ายหัวรุนแรงในสิงคโปร์ ตั้งขึ้นเมื่อเดือนกรกฎาคม พ.ศ. 2504 โดยเป็นผลมาจากความแตกแยกในพรรคกิจประชาชน ประเด็นหลักของความขัดแย้งคือการเข้าร่วมกับสหพันธรัฐมาเลเซีย ซึ่งลี กวน ยิว ให้การสนับสนุนแต่ฝ่ายซ้ายในพรรคไม่เห็นด้วย มีสมาชิกสภาผู้แทนราษฎรจำนวน 13 คน ออกมาต่อต้านการรวมเข้ากับสหพันธรัฐ พรรคนี้ประกาศเป็นรัฐบาลทางเลือกที่ปฏิเสธการรวมเข้ากับมาเลเซีย แต่เนื่องจากพรรคนี้ใช้การข่มขู่ที่รุนแรง และพรรคกลุ่มอนุรักษนิยมไม่สนับสนุน ทำให้พรรคกิจประชาชนยังคงเป็นรัฐบาลต่อไปหลังจากที่รวมเข้ากับมาเลเซียเมื่อ 16 กันยายน พ.ศ. 2506  แม้ว่าหลังจากสิงคโปร์แยกตัวออกมาจากมาเลเซียในเดือนสิงหาคม พ.ศ. 2508 แล้ว พรรคนี้ก็ยังได้รับการสนับสนุนน้อยลงอีก จนพรรคไม่ส่งผู้สมัครลงรับเลือกตั้งใน พ.ศ. 2534 และ พ.ศ. 2540 และหมดบทบาทไปหลังจากนั้น

**อ้างอิง**
 ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.
หมวดหมู่:ขบวนการทางการเมืองในประเทศสิงคโปร์